Čaj na svježem zraku

**Članak**

**Galerija**

**Scenarij**

Čaj na svježem zraku je izabrani članak. Izabrani su članci stranice koje Spužvopedisti smatraju najboljima i najtočnijima na Wikiji. Ako smatrate da ovaj članak treba doraditi, slobodno ga uredite. Ako želite da se ovaj predložak pojavi na *vašoj* omiljenoj stranici, predložite je, i možda jednog dana bude izabrana.

## Općenito

### Sestrinska epizoda

Tražimo kuhara
 Puhalica

### Najvažniji likovi

Spužva Bob Skockani
 Luna Frnjau
 Patrik Zvijezda

## Radnici

### Scenarist(i)

Peter Burns
 Doug Lawrence
 Paul Tibbitt

### Animator

Tom Yasumi, Edgar Larrazábal

**"Čaj na svježem zraku"** je epizoda prve sezone animirane serije "Spužva Bob Skockani". U ovoj epizodi, Spužva Bob upoznaje Lunu.

## Likovi

* Spužva Bob Skockani
* Meduze (prva pojava)
* Luna Frnjau (prva pojava)
* Velika školjka (prva pojava)
* Patrik Zvijezda
* Lunina ptica (prva pojava)

## Radnja

Veseli Spužva Bob zabavlja se loveći meduze pod morem, a onda mu pažnju privuku čudni zvukovi. Približivši mu se, vidi vjevericu koja se bori protiv velike školjke koja je želi pojesti. Nakon malo gledanja, odlučuje se pridružiti vjeverici u borbi i spasiti je. Vjeverica je vješta te se sama snašla, a Spužva Bobov pokušaj pomoći završio je nevoljom - sam je ušao u usta školjke. Vjeverica ga spašava, otkriva da se zove Luna te se njih dvoje brzo sprijatelje. Spužva Bob primjećuje da Luna ima nešto na glavi, a ona mu objašnjava da je to zrak. Iako ne zna što zrak jest, Spužva Bob se pravi kao da su zrak i on najbolji prijatelji te zbog toga biva pozvan u Luninu kupolu na čajanku.

Uzbuđeni Spužva Bob brzo je vijest javio Patriku te ga pitao što je točno zrak. Patrik ga potom uči kako da bude "šminka". Spužva Bob je sada spreman te se zaputi Luni. Čim je ušao, primijetio je kako mu se zrak ne sviđa jer bez vode ne može disati. Ipak, odlučuje to ignorirati i praviti se da nema problema. Luna ga poziva na čaj i kolače, ali ipak primjećuje kako nešto sa spužvom nije u redu.

Luna Spužvi Bobu pokazuje kupolu te ga informira o zraku koji se u njoj nalazi. Za to vrijeme, Spužva Bob panično pokušava potajno pobjeći do ptičje kupke u kojoj se Lunina ptica kupa. Ipak, voda koja se tamo nalazi nije dostatna njegovim potrebama. Luna predlaže da popiju čaj te odlazi, a Patrik Spužvu Boba podsjeća na "šminku".

Za stolom, Spužva Bob Luni obznanjuje da joj je donio cvijeće te ona primjećuje da nešto ne valja. Pita Spužvu Boba što mu treba na što on odgovara da bi mu voda koristila. Ipak, jedina voda koju Luna donosi nalazi se u vazi u kojoj sada stoji njezino novo cvijeće. Nakon malo samoohrabrivanja, Spužva Bob se vraća za stol, a Luna odlazi po kolače koji su se upravo ispekli. Spužva Bob više ne može izdržati; pije vodu iz vaze i onda panično pokušava pobjeći. Patrik to primjećuje, ulazi u kupolu i kori ga, no ubrzo i sam shvati da mu je voda potrebna. Obojica tada pokušavaju pobjeći što prije.

U tom trenutku, Luna se vraća s čajem i kolačima te se zaprepasti kad vidi Spužvu Boba i Patrika potpuno suhe. Daje im kacige s vodom te poziva na zdravicu. Svi zajedno piju čaj i uživaju te epizoda završava.

## Zanimljivosti

### Činjenice

* Ovo je prva epizoda producirana u 1998. godini.
* U ovoj epizodi, kao i u cijeloj prvoj sezoni, Lunin rep nije vidljiv kad je ona u svom kostimu.
* Kacige s vodom koje Spužva Bob i Patrik dobivaju u ovoj epizodi imaju dva otvora, a u svim ostalim epizodama samo jedan.
	+ U "Što se dogodilo Spužva Bobu?", kaciga ponovno ima dva otvora jer je to potrebno za radnju.
* Luna i Patrik nisu se predstavili jedno drugome u ovoj epizodi.
* Ovo je prva epizoda bez Kalamarka.
* Luna otkriva da je Spužva Bob prvo morsko stvorenje koje je ikad posjetilo njezinu kupolu.

### Ponavljajuće šale

* Patrik stalno podsjeća Spužvu Boba da drži "prstić gore" kako bi bio "šminka"

### Greške

* Kad Spužva Bob makne svoj dalekozor, zubi mu nakratko postaju žuti.
* Kad Spužva Bob pokuša pobjeći do ptičje kupke, njegove suhe oči postaju normalne sve do Lunina odlaska.
* Spužva Bob i Patrik osuše se u isto vrijeme, iako je Spužva Bob proveo puno više vremena u Luninoj kupoli nego Patrik.
	+ Dok su osušeni, Spužva Bob i Patrik nemaju odjeću.

*Za uređivanje galerije, kliknite ovdje.*

Čaj na svježem zraku/Galerija

*Za uređivanje scenarija, kliknite ovdje.*

Čaj na svježem zraku/Scenarij